text: সাদির উদ্দিন আহমেদ (–২৭ আগস্ট ২০১৮) বাংলাদেশের নেত্রকোণা জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন পূর্বপাকিস্তান প্রাদেশিক পরিষদ সদস্য ও তৎকালীন ময়মনসিংহ-২১ আসনের সংসদ সদস্য ছিলেন।
  
  প্রাথমিক জীবন 
  সাদির উদ্দিন আহমেদ  সালে নেত্রকোণার পূর্বধলার ভুগী গ্রামে জন্মগ্রহণ করেন। তিনি ঢাকা বিশ্ববিদ্যালয় থেকে ১৯৫৬ সালে বিকম ও ১৯৫৭ সালে এলএলবি ডিগ্রী অর্জন করেন।
  
  রাজনৈতিক জীবন 
  সাদির উদ্দিন আহমেদ আইনজীবী, মুক্তিযুদ্ধের সংগঠক ও নেত্রকোণা জেলা আওয়ামী লীগের উপদেষ্টা ছিলেন। তিনি ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালের তৎকালীন পূর্বপাকিস্তান প্রাদেশিক নির্বাচনে পূর্বধলা, দুর্গাপুর ও কলমাকান্দা নিয়ে গঠিত ময়মনসিংহ-১২ আসনে তিনি আওয়ামী লীগের প্রার্থী হিসেবে প্রাদেশিক পরিষদ সদস্য (এমএনএ) নির্বাচিত হন। ১৯৭২ সালে সংবিধান কমিটির সদস্য ছিলেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-২১ আসন থেকে সংসদ সদস্য নির্বাচিত হন। তিনি নেত্রকোণা জেলা প্রেসক্লাবের প্রতিষ্ঠাতা সদস্য ও জেলা বারের সভাপতি ছিলেন।
  
  মৃত্যু 
  সাদির উদ্দিন আহমেদ ২৭ আগস্ট ২০১৮ সালে নেত্রকোণা আধুনিক সদর হাসপাতালে মৃত্যুবরন করেন। সাতপাই গোরস্থানে রাষ্ট্রীয় মর্যাদায় তাকে সমাহিত করা হয়।
  
  তথ্যসূত্র 
  
  বিষয়শ্রেণী:১৯৩০-এর দশকে জন্ম
  বিষয়শ্রেণী:২০১৮-এ মৃত্যু
  বিষয়শ্রেণী:নেত্রকোণা জেলার রাজনীতিবিদ
  বিষয়শ্রেণী:নেত্রকোণা জেলার আইনজীবী
  বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তিবর্গ
  বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:প্রথম জাতীয় সংসদ সদস্য
  বিষয়শ্রেণী:বাংলাদেশ আওয়ামী লীগের রাজনীতিবিদ
title: সাদির উদ্দিন আহমেদ